CELEX: 11979H/PRO/07
Language: el
Date: 1979-05-28 00:00:00
Title: Πράξεις περί προσχωρήσεως της Ελληνικής Δημοκρατίας στις Ευρωπαϊκές Κοινότητες, Πράξη περί των όρων προσχωρήσεως της Ελληνικής Δημοκρατίας και των προσαρμογών των συνθηκών, Πρωτόκολλο αριθ. 7, περί της οικονομικής και βιομηχανικής αναπτύξεως της Ελλάδος

Avis juridique important

|

11979H/PRO/07

Πράξεις περί προσχωρήσεως της Ελληνικής Δημοκρατίας στις Ευρωπαϊκές Κοινότητες, Πράξη περί των όρων προσχωρήσεως της Ελληνικής Δημοκρατίας και των προσαρμογών των συνθηκών, Πρωτόκολλο αριθ. 7, περί της οικονομικής και βιομηχανικής αναπτύξεως της Ελλάδος  

Επίσημη Εφημερίδα αριθ. L 291 της 19/11/1979 σ. 0177

ΠΡΑΞΗ περί των όρων προσχωρήσεως της Ελληνικής Δημοκρατίας και των προσαρμογών των συνθηκών - Πρωτόκολλο αριθ.7 - περί της οικονομικής και βιομηχανικής αναπτύξεως της Ελλάδος(1) Επίσημη Εφημερίδα των Ευρωπαϊκών Κοινοτήτων αριθ. L 291 της 19ης Νοεμβρίου 1979.ΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ,επιθυμώντας να ρυθμίσουν ορισμένα ειδικά προβλήματα που ενδιαφέρουν την Ελλάδα,ΣΥΝΕΦΩΝΗΣΑΝ ΕΠΙ ΤΩΝ ΚΑΤΩΤΕΡΩ ΔΙΑΤΑΞΕΩΝ:Υπενθυμίζουν ότι οι βασικοί στόχοι της Ευρωπαϊκής Οικονομικής Κοινότητος συνεπάγονται τη συνεχή βελτίωση των συνθηκών διαβιώσεως και απασχολήσεως των λαών των Κρατών μελών, καθώς και την αρμονική ανάπτυξη των οικονομιών τους μειώνοντας τη διαφορά μεταξύ των διαφόρων περιοχών και την καθυστέρηση των λιγότερο ευνοημένων·Λαμβάνουν υπό σημείωση το γεγονός ότι η Ελληνική Κυβέρνηση έχει αποδυθεί στην εκτέλεση μιας πολιτικής εκβιομηχανίσεως και οικονομικής αναπτύξεως, η οποία αποσκοπεί στην προσέγγιση του βιοτικού επιπέδου της Ελλάδος με το επίπεδο των άλλων ευρωπαϊκών εθνών και στην εξάλειψη της υποαπασχολήσεως απαμβλύνοντας βαθμιαία τις περιφερειακές διαφορές επιπέδου αναπτύξεως·Αναγνωρίζουν ότι είναι προς το κοινό συμφέρον τους να επιτευχθούν οι στόχοι της πολιτικής αυτής·Συμφωνούν να συστήσουν προς το σκοπό αυτό στα όργανα της Κοινότητος τη χρησιμοποίηση όλων των μέσων και διαδικασιών που προβλέπονται από τη συνθήκη ΕΟΚ, προσφεύγοντας ιδίως σε μία κατάλληλη χρήση των κοινοτικών πόρων που προορίζονται για την πραγματοποίηση των ανωτέρω αναφερομένων στόχων της Κοινότητος·Αναγνωρίζουν ιδιαίτερα ότι κατά την εφαρμογή των άρθρων 92 και 93 της συνθήκης ΕΟΚ θα πρέπει να λαμβάνονται υπόψη οι στόχοι οικονομικής επεκτάσεως και της ανυψώσεως του βιοτικού επιπέδου του πληθυσμού.